שופינג

מטיילים רבים בוחרים לערוך שופינג בחנויות ו/או מרכזי קניות שונים במהלך הטיול. במקרים רבים המטיילים יהיו עשויים לרכוש בחו"ל פריטים שאינם זמינים לרכישה במדינת המוצא, פריטים שזולים יותר מאשר במדינת המוצא, או פריטים אשר באיכות טובה יותר מאשר אלו הזמינים במדינת המוצא. ישנם מטיילים רבים שבוחרים את יעד הטיול על סמך אפשרויות השופינג הקיימות ביעד. == מקומות מוצלחים ומקומות לא מוצלחים לשופינג == === מקומות מוצלחים לשופינג === תוכלו לעיתים רבות למצוא דילים טובים למדיי באזורי התיירות. לעיתים רבות יהיה לחנויות באזורי התיירות מבחר רב יותר של המוצרים אשר פופולריים יותר בקרב תיירים, בהשוואה למה שתוכלו למצוא במקומות אחרים. כמו כן, לעיתים רבות הם יעסיקו צוות עובדים דוברי אנגלית ויקבלו כרטיסי אשראי ממדינות זרות בעוד שחנויות אחרות עלולות שלא להעסיק עובדים דוברי אנגלית ולא יהיו מוכנות לקבל כרטיסי אשראי ממדינות זרות. עם זאת, רצוי לקחת בחשבון גם שבאזורי התיירות יש לעיתים חנויות אשר הן "מלכודות לתייר" בהן המוצרים נמכרים במחיר מופקע, ובשל כך תמיד מומלץ להפעיל שיקול דעת ולהיות זהירים בעת עריכת קניות. לעיתים רבות מוטב לברר עם המקומיים איפה הם עורכים קניות של מוצרים מסוימים, וללכת לחנויות שהם ממליצים עליהן, במקום לחנויות אשר פופולריות במיוחד בקרב תיירים. מספר סוגי חנויות נישה שכדאי לחפש: מוזיאונים רבים מכילים חנויות בהן נמכרים העתקים באיכות גבוה של פריטים המוצגים במוזיאון או במוזיאונים אחרים במדינה. מוסדות גדולים כמו המוזיאון הבריטי או הסמית'סוניאן מכילים חנויות מוצלחות במיוחד. גלריות אמנות רבות מוכרות הדפסים טובים במיוחד של יצירות האמנות המוצגים בהן, וכמו גם של יצירות אמנות המוצגות בגלריות אחרות. === מקומות לא מוצלחים לשופינג === באופן כללי, חנויות רבות עם שוק שבוי עשויות להתפתות לנצל את המצב על מנת לחייב את הלקוחות יתר המידה. אף על פי כן ראוי גם לציין כי לעיתים רבות, הבעלים של החנות משלם דמי שכירות גבוהים למדיי משום שהחנות ממוקמת במרכז העיר, ועשויה בהחלט להיות הצדקה למחירים הגבוהים של המוצרים בחנות. דוגמאות לחנויות עם שוק שבוי אשר גובות מחירים גבוהים במיוחד - חנויות בשדות תעופה, חנויות בבתי מלון, וחנויות אשר בהן עוצרים בעיקר אוטובוסים עם טיולים מאורגנים לתיירים. לרוב, ככל שיש יותר תחרות וחנויות המוכרות מוצרים דומים בקרבת מקום, המחיר של המוצרים צפוי להיות פחות מופקע. במקומות רבים - ובמיוחד באזורים מסוימים באסיה - המדריך של קבוצות המטיילים מקבל עמלה כאשר הוא מביא קבוצות תיירים לחנויות מסוימות. כאשר המדריך, נהג מונית, או אפילו אדם "ידידותי" אקראי מנסה להביא אותכם לחנות מסוימת, לעיתים רבות הוא יקבל עמלה על כל דבר שתקנו בחנות. בדרך כלל בחנויות בהן משלמים עמלה לאנשים המביאים תיירים אליהם נמכרים מוצרים במחיר מופקע. == טיפים לאנשים שמעוניינים לעשות שופינג במהלך הטיול == מומלץ לארוז כמות מינימלית של מטען - במקום להביא לטיול בגדים מהבית, תוכלו לרכוש בגדים חדשים במדינה בה אתם מטיילים (כדאי במיוחד לעשות זאת אם אתם הולכים לנסוע ליעד בו ניתן לרכוש בגדים באיכות סבירה במחירים נמוכים. מומלץ לערוך השוואת מחירים לפני שקונים - במקרים בהם אתם מעוניינים לבצע רכישות של פריטים בעלויות גבוהות יחסית, מומלץ לברר מבעוד מועד מה המחיר של אותם הפריטים במדינת המוצא או באינטרנט, וכמו גם אם הפריטים זולים או יקרים בהשוואה למחיר של אותו הפריט בחנויות מקומיות אחרות. באזורי תיירות כגון שדות תעופה, חנויות בבתי מלון, וחנויות באזורים המתויירים ביותר, המחירים נוטים להיות מופקעים במיוחד. תוכלו ללמוד מהם המחיר המקובל בקרב המקומיים על ידי השוואה של מחירי הפריטים עם מחירי פריטים בחנויות מקומיות אחרות. מומלץ להשתמש במחשבון על מנת לגלות בעת ביצוע רכישות גדולות במדינת זרה את המחיר האמיתי של מוצר מסוים על סמך שער החליפין. לדוגמה, עבור מטייל אמריקני המטייל ביפן, בה הדולר שווה 83 ין, כדאי להשתמש במחשבון עם מנת לדעת כי המצלמה שנמכרת ביפן בעבור 35,000 ין, נמכרת למעשה בעבור 410 דולרים. הימנעו מלרכוש מוצרי חשמל שלא תואמים את מערכות החשמל במדינת המוצא, ותקליטורי DVD/בלו-ריי שאינם פועלים במכשירי ה-DVD/בלו-ריי במדינת המוצא. מומלץ לקחת בחשבון כי האחריות של יצרן על מוצרים מסוימים שנמכרים במדינה מסוימת עשויה שלא לחול על המוצר במדינת המוצא. לדוגמה, האחריות של היצרן החלה על מצלמה או מוצרי אלקטרוניקה במדינה מסוימת בדרך כלל חלה רק על ציוד שנמכר על ידי סוחר מורשה באותה המדינה בלבד. מטייל ממדינה מערבית עשוי לחסוף לא מעט כסף על ידי רכישת מוצרי אלקטרוניקה במדינות באסיה, או על ידי רכישת ציוד ב"שוק האפור" (מוצרים שיובאו למדינה על ידי גורם שאינו המפיץ המורשה), אף על פי כן, אם המוצרים מתקלקלים המוצר לא יהיה מכוסה במסגרת האחריות במדינת המוצא. מומלץ לערוך שופינג לקראת סוף הטיול מהסיבות הבאות: באופן זה תוכלו לדעת באופן מדויק יותר בכמה כסף תוכלו להשתמש לצורך שופינג לקראת סוף הטיול תדעו טוב יותר מהם המוצרים האיכותיים ביותר מבין המוצרים שאתם מעוניינים לרכוש, ומה המחיר הסביר של אותם המוצרים. באופן זה לא תצטרכו לשאת עימכם את הפריטים שרכשתם לאורך כל הטיול ולא תסתכנו שהם ישברו, יגנבו או ילכו לאיבוד במהלך הטיול. תוספת מכס עשויה לחול על הפריט שאתם מעוניינים לרכוש. מומלץ תמיד לדעת מבעוד מועד מהם המוצרים שיהיו פטורים מממכס במדינת המוצא שלכם, ועל איזה פריטים תחויבו בתשלום באגף המכס כאשר תחזרו למדינת המוצא. במדינות רבות ישנם סוגים מסוימים של פריטים, כגון מוצרי טבק או אלכוהול, עליהם תצטרכו לשלם מכס בעת החזרה למדינת המוצא בכל מקרה. אם אתם מתכננים לקחת איתכם פריטים יקרי ערך (לדוגמה, ציוד נלווה למצלמה או תכשיטים), מומלץ להביא הוכחה לכך שאלו פריטים שהבאתם איתכם ממדינת המוצא על מנת שאגף המכס במדינת המוצא לא יסיק שרכשתם את אותם הפריטים במדינה בה ערכתם את הטיול. בנוסף לגביית מכס על מוצרים מסוימים, יש לקחת בחשבון שפקידי אגף המכס עשויים לאכוף גם תקנות אחרות על הכנסת פריטים שונים למדינת המוצא. משום כך מומלץ לברר גם מהם יתר התקנות מבעוד מועד. כדאי לקחת בחשבון מבעוד מועד שבאזורים מסוימים התמקחות היא הדרך היחידה להשיג מחיר סביר. == מה לקנות == קניית מוצרים פטורים ממכס עשויה לחסוך כסף, במיוחד בעת קניית מוצרים כגון אלכוהול וטבק ובמיוחד עבור מטיילים המגיעים ממדינות בהם ישנו שיעור מס גבוה על מוצרים אלו (כגון מדינות סקנדינביה). מוצרי אומנות ומלאכת יד הם מזכרות פופולריות למדיי בקרב תיירים. עלות מוצרי מלאכת היד בדרך כלל תלויה במיוחד ברמת ההכנסה של האוכלוסייה המקומית במדינהת היעד (ולכן, פריטים אלו ימכרו במחירים זולים יותר במדינת רבות באפריקה, אך יהיו יקרים יותר במערב אירופה). אנשים רבים נוטים להעדיף לרכוש ביגוד במהלך הטיול. כמו כן, לעיתים רבות תצליחו למצוא במדינה בה אתם מטיילים ביגוד מוצלח המתאים למזג האוויר המקומי. אף על פי כן, מומלץ להיזהר בעת קריאת הגודל של הבגד המצוין על התווית - לדוגמה, מידת הביגוד L במדינה מערבית עשוי להיות XXXL בסין. == מקומות מומלצים לרכישת מוצרים מסוימים == ישנם יעדים רבים ברחבי העולם אשר בהם מומלצים במיוחד לרכוש סוגים מסוימים של מוצרים: שטיחים הם פריט פופולרי לרכישה לכל אורך דרך המשי, ואם תתמקחו היטב, תהיו אפילו עשויים להצליח לרכש אותם במחיר אשר זול באופן מהותי מהמחיר היקר שבו הם נמכרים במרבית מדינות העולם. תוכלו קיים מגוון גדול במיוחד של שטיחים, כאשר לכל מדינה (ולעיתים אפילו כל יישוב) יש עיצובים שונים משלה לדפוסים על השטיחים. השטיחים הדקים ביותר מיוצרים במרכזי אריגה גדולים הקיימים באיראן ובטורקיה. כמו כן, גם קווקז, טורקמניסטן, ואפגניסטן נודעים במיוחד בייצור שטיחים. מצלמות ומוצרי אלקטרוניקה הם פריט פופולרי לרכישה בקרב תיירים המבקרים במדינות כגון סינגפור והונג קונג. לפני כמה עשרות שנים היו אלה המקומות הזולים ביותר בעולם לרכישת מצלמות ומוצרי אלקטרוניקה, אך כיום המחירים שלהם לא שונים במידה ניכרת ממחירי המצלמות ומוצרי האלקטרוניקה במדינות המערב. אף על פי כן, לעיתים תמצאו במדינות הללו דילים משתלמים במיוחד. == הגבלות על ייצוא וייבוא == מדינות רבות בעולם מטילות הגבלות על ייצוא של פריטים מסוימים. לדוגמה, ישנן מדינות רבות שמגבילות את היצוא של דברי עתיקות מתחומי המדינה. לעיתים רבות תוכלו למצוא באתרי התיירות או במוזיאונים חנויות בהם נמכרים העתקים באיכות גבוהה של חפצים עתיקים אותם תהיו רשאים לרכוש ולהוציא מתחומי המדינה. כדאי תמיד לקחת בחשבון כי עלולה להיות הגבלה לייבא למדינת המוצא פריטים שעלולים להביא עימם מחלות - על כן מרבית המדינות מטילות הגבלות על יבוא של צמחים, בעלי חיים, זרעים ועל פרטי מזון מסוימים. לדוגמה, בבריטניה אין כלבת וכל מי שמעוניין להביא עמו למדינה בעלי חיים, חייב להשאיר את בעלי החיים בהסגר במשך תקופה ממושכת לפני שבעלי החיים יורשו להיכנס לתחומי בריטניה. כמו כן, פריטים העשויים מעור כבש נלקחים מאנשים שמגיעים לאוסטרליה מאזורים מסוימים בעולם והפריטים נשרפים מיד לאחר מכן בשל הסיכון של הכנסת אנתרקס לתחומי המדינה. ישנה אמנה בין-לאומית להגבלת יצוא של פריטים העשויים משנהב וממיני בעלי חיים שונים הנמצאים בסכנת הכחדה, והעונשים במדינות רבות על הניסיון לייצא פריטים אלו נוקשים למדיי. במדינות רבות ישנן גם הגבלות על משלוח שלל ציד. לאחר ההריגה הבלתי חוקית והשנויה במחלוקת של האריה ססיל בזימבבואה ביולי 2015 חברות תעופה רבות החלו לאסור לחלוטין משלוח של שלל ציד. במדינות רבות ישנן גם הגבלות על ייצוא וייבוא של כמויות מסוימות של העתקים מזויפים של מותגים. יבוא משקאות אלכוהוליים או מוצרי בשר חזיר לסעודיה הוא בלתי חוקי. פריטים מסוימים, כמו כלי רכב או ציוד חשמלי, עלולים גם כן להיות בעייתיים מכיוון שבמקרים מסוימים מדינות מסוימות עלולות להטיל הגבלות על ייבוא פריטים מסוג מסוים עד אשר אלו יעברו בדיקות בטיחות מחמירות ויקבלו אישור שיאפשר להכניסם לתחומי המדינה. כמו כן, מדינות מסוימות עלולות להטיל מגבלות על הכנסת תרופות מסוימות לתחומי המדינה כאשר במקרים מסוימים ייתכן גם שתדרשו לספק אישור מיוחד להכניס את אותן התרופות למדינת המוצא. == ראו גם == הונאות נפוצות כסף רשימת ציוד מומלץ לטיול דיוטי פרי כיצד להתמקח